Anas theá fumata
Anas theá fumata, Sinice 樟茶鸭 zhāngchá yā, est ferculum in arte culinaria Sichuanensi.

Anas pipere zanthoxyloque et sale contrita in vino Shaoxingensi siceraque ex oryza glutinosa maceratur; deinde lignis rasis, cupressi sarmentis, foliis theae iasminique et camphorae ardentibus fumatur; deinde vapore coquitur cum cepullis candidis et gingibere; denuo ex oleo profundo frigitur. Frustis dissecata, modico oleo sesamino sparsa infertur.

Hoc ferculum primum invenisse fertur Huang Jinlin, e Sichuan ortus, qui inter coquos reginae Cixi saeculo XX ineunte meruit. Is postea in provinciam nativam reditus popinam Chengduensem Gugu Ting, scilicet "epulum amitae", condidit.

Notae

Bibliographia 
 Fuchsia Dunlop, The Food of Sichuan (Londinii: Bloomsbury, 2019) pp. 118-119

 Yan shui ya

Nexus externi 
 Hank Shaw, "Tea Smoked Duck"
 "樟茶鸭的历史及制作步骤" apud Zuixianya 666

Gastronomia Sichuanensis
Fercula anatina